Jeg ville heller ikke avle på mit kasserede ridedyr. Med mindre det var blevet kasseret pga. en akut opstået skade som følge af et styrt, et spark eller lignende. Jeg ville ikke avle på en hest, som var kasseret som ridehest fordi den ikke kunne holde til det eller fordi den af anden grund ikke fungerede som ridehest. Jeg ved godt det er meget udbredt, at dur hoppen ikke som ridehest, så kan den da bruges som avlshoppe. Der er en chance for, at hoppen giver temperamentet videre, hvis det er derfor, den opfører sig som den gør. Og skyldes dens opførsel fysiske problemer (fx i rygsøjlen) så risikerer du også at føllet arver samme fejl. Jeg ville bruge pengene på at købe en fysisk og mentalt sund og rask ridehest / føl / unghest i stedet og lade hoppen enten pensionere eller aflive.
Hvis fagfolk virkeligt intet kan finde ved røngten, scinigrafi, blokader og andet ( jeg går ud fra du har været hele møllen igennem)så ville jeg vælge enten at aflive, hvis der er mistanke om temperamentmæssige problemer eller smerter som ikke kan kureres - det er jo ikke alle heste som er rideheste. Dog ville jeg kraftigt overveje at sende hesten til en dygtig træner. Den har jo fået til "R" engang, så den har ikke altid været uridelig, problemet kan også være et samspil mellem rytter og hest. At avle og holde ungehest er mindst ligeså dyrt - hvis ikke dyrere end at have ridehest, så det ville være dybt tåbeligt, ud fra et økonomisk synspunkt, at vælge den løsning. Hvis det var min hest, ville jeg bruge pengene på et ordenligt tjek med alt på en anerkendt heste klinik. Derefter ville jeg sende hende ned til Will og Tristan, som netop har tilredet min unghest. Hvis de ikke kan komme igennem til hesten, så ville jeg nok vælge at opgive.
At en ellers ridelig hest pludselig begynder at sige så voldsomt fra må jo tyde på at der ER noget. Spørgsmålet er hvad. Du skriver at den er undersøgt - men er der undersøgt overalt? Tænder? - skjult ulvetand f.eks. Ryg - Kissing Spine - det giver netop disse udfald Ben, hove, nakke og hals, lænd?? røntgen? Underliv - cyster, infektion mv? Hvordan bliver den redet? - det kan jo også være en reaktion på den måde den bruges på - undervisning eller ej. Jeg tror ikke at en hest bare lige pludselig får en så græl temperementsfejl. Før du avler videre på hende så er det nødvendigt at finde årsagen - for ellers ved du ikke om følle får samme problemer - fint kåret eller ej.
Hej, jeg kan godt forstå mat du ikke vil ride hende mere. Men kan din hoppe mon være hvinsk? Eller have cyster? Hvad siger dyrlægen til det? Dette kan måske afhælpes med en hormonsprøjte (men så skal hun ikke fol de første måneder, da det er en p-sprøjte) eller et sy bag i(Caslick). Hvis det kan være hvinskhed, kan du måske ride hende igen? Man beskriver, at de får en helt anden og dejlig hest, efter behandling, hvis det altså er det, der kan være galt. Se forskellige tråde med det herinde.
Til alle: Det er IKKE hendes temperament, der er noget i vejen med, hun har fået 9 i ridelighed og har været den rareste og mest samarbejdsvillige hest at have. Jeg har haft hende i lidt over et år, og der har så absolut intet været med hende, overhovedet. Derfor slår jeg alarm, når hun pludselig finder på sådan noget. Hvis det havde noget med hendes temperament at gøre, så kunne jeg da heller ikke finde på at avle på hende, jeg ønsker jo en god ridehest med en godt temperament. Hun har fået ordnet tænder, blevet røntgenfotograferet i nakke, hals, ryg og ben ved ansager dyrehospital, ordne hove og fået 4 sko på, været ved massør og kiropraktor og har fået sadlen ordnet, og der er intet at finde. Madignal: Det har jeg faktisk overhovedet ikke tænkt over, det vil jeg da lige prøve at høre dyrlægen om. Sidste sommer bemærkede vi næsten ikke hendes brunst, men i år har den været meget mere fremtrædende, men jeg har dog sagtens kunne ride hende alligevel.
Når du står med sådan en lækker hest, kunne det måske være værd at få én til at "tale med hende", hvis du tror på den slags. Det koster lidt kroner, men ellers kan det jo i hvert fald ikke skade. 
Har også overvejet det, da det næsten er sidste mulighed. Men ved ikke lige hvor jeg får fat i sådan en henne?? Har du nogle erfaringer med det? 
Prøv at søge på Naturgården ved Tove Nielsen
Ja, jeg har prøvet det, faktisk med en mand der tilfældigvis var i nærheden. Det er en lang historie, men spændende var det, desværre har jeg hverken efternavn eller telefonnummer på ham, men hvis du læser tråden om Pfeffe (staves det nu sådan), hvor hun har haft Winnie til at tale med heste, det lyder altså spændende 
Mit føl havde kostet mig 17.000, da hun var 9 måneder. Hun havde ikke været syg! Kun de 3.000 var til hingsten (naturlig bedækning). Men den koster jo det samme at opstalde og fodre som moren. Og det samme i smed, det er jo der, man kan stoppe fejl-stillinger i hov/ben. Jeg forstår faktisk ikke, avl kan løbe rundt. Mine er ikke just fine heste, og er hammer dyre.:) Så kan ikke se, det kan løbe rundt. Det skal da ikke være for at tjene penge, man gør det. I en tidl. stald var der et føl, som blev opereret for 10.000, da den var 1-2 dage gammel. Så jeg har endda været heldig!
Ps. Mine står ved Århus - men har stået billigt!
der er mange ting som ikke kan ses ved røngten, som f.eks cyster på æggestokkene, skader på sener, led og ligamenter. Mange heste går rundt med en brækket gane uden at det er blevet opdaget. Så er er desværre mange steder, hvor smerte kan forputte sig, og en udredning kan tage tid. Hvis din hoppe har været en god ridehest de sidste 5 år, så ville jeg bestemt tage til dyrlægen en gang til.
Hej, sikke da en trist udvikling for dig og hoppen. I vinters måtte en opstalder hos os aflive sin skimlede vallak, som også lige pludselig begyndte at gå i vejret. Han gik i luften "uprovokeret", dvs. han kunne trave rundt for en løs tøjle og BUM, så stod han LODRET i luften. Hvad der var galt blev ikke undersøgt til bunds, der var dog dyrlæge på, men han blev for farlig at være på og eftersom der ingen avlsmuligheder var, fik han fred. Det skal siges at han generelt ændrede adfærd, til at være meget bokssur og til at jagte sine 2 foldkammerater rundt på folden. De fik ikke fred et øjeblik. Dyrlægens umiddelbare "konklusion" var en svulst i hjernen, fordi der skete en generel og voldsom adfærdsændring, og så sagde han noget med at lyse/skimlede/hvide heste mere sårbare/udsatte? Nå, til det med en følle - jeg kan godt forstå din lyst til at lave en selv, men medmindre du kan finde meget billig opstaldning, sådan ca. 500 om måneden, så kan det på ingen måde betale sig (i kroner og øre) at avle selv ift. at få et lækkert ridedyr. Nu er det jo svært at vide hvordan markedet er om 3-4 år, når unghesten kan sættes i gang, men som priserne er nu, så er der jo skønne heste fra 40.000 kr. og skal man have noget mere kapacitet så kan det også lade sig gøre til fornuftige penge. Lav et regnestykke i stil med: Opstaldning x 12 Foder mv. x 12 smed Vacc. Osv. og så skal du gange det med 3-4 år, plus man kan være uheldig med skader = dyrlæge. Så blir sådan en unghest hurtig dyr i drift. Og nu nævner du selv at du skal i gang med at studere, der er selvfølgelig mange som har hest i løbet af studierne, men det kan søreme være stramt, bare tænk en gaffelbåndsskade kan hurtigt løbe op i 30.000 kr. eller mere. Mit umiddelbare råd til dig vil være, sælg hoppen som avlshoppe (såfremt det er forsvarligt), vær hesteløs under studiet og find en part, og så selvfølgelig spare de penge sammen som du "sparer" hver måned, lad os bare sige det er 2000 kr. om måneden, det er 24000 kr. på et år, 62.000 på 3 år og ja, 86.000 på 4 år. Det vil være mit råd til dig, det er jo nemmere at være "fornuftig/objektiv" når jeg ikke selv har følelserne med. Pøj pøj med det. Venlig hilsen Anna
at kigge på hjemmesiden fra Ditte young. jeg har lige bestilt en tid hos hende. hun snakker med hesten og kan åbenbart finde frem til hvad der evt. udløser en adfærd som din og hvis der er et fysisk problem kan hun pege på hvor dyrlægen skal lede.